Nordisk Ministerråd

Nordisk Ministerråd er et samarbejdsorgan for de nordiske regeringer og dermed et centralt element i den formelle del af det nordiske samarbejde. Nordisk Ministerråd er en pendant til Nordisk Råd, som er parlamentarikernes samarbejdsorgan. Grundlaget for både Nordisk Råd og Nordisk Ministerråd er nedskrevet i Helsingforsaftalen.

Nordisk Ministerråd blev etableret i 1971 og omfatter regeringerne i de fem nordiske lande; Danmark, Finland, Island, Norge og Sverige samt landsstyrene i de tre selvstyrende områder; Færøerne, Grønland og Åland. Det overordnede ansvar ligger hos statsministrene, men i praksis er ansvaret delegeret til de nordiske samarbejdsministre og Nordisk Samarbejdskomité.

Formandskabet i Nordisk Ministerråd, som varer et år ad gangen, roterer mellem de fem nordiske lande. De fem nordiske lande har dermed formandskabet for Nordisk Ministerråd et år ad gangen.

Ministerråd 
Foruden statsministrene og de nordiske samarbejdsministre udgøres Nordisk Ministerråd af en række fagministerråd. Under det danske formandskab i 2005 blev det besluttet at skære antallet af disse ned fra 17 til 10. Nu findes der 11 ministerråd med ansvar for følgende områder:
    
 Nordisk Ministerråd for Økonomi- og Finanspolitik (MR-FINANS) 
 Nordisk Ministerråd for Arbejdsliv (MR-A) 
 Nordisk Ministerråd for Bæredygtig Vækst (MR-VÆKST).
 Nordisk Ministerråd for Digitalisering 2017-2024 (MR-DIGITAL)
 Nordisk Ministerråd for Fiskeri og Havbrug, Jordbrug, Levnedsmidler og Skovbrug (MR-FJLS) 
 Nordisk Ministerråd for Ligestilling og LGBTI (MR-JÄM)
 Nordisk Ministerråd for Kultur (MR-K) 
 Nordisk Ministerråd for Justitsspørgsmål (MR-JUST)
 Nordisk Ministerråd for Miljø og Klima (MR-MK) 
 Nordisk Ministerråd for Social- og Helsepolitik (MR-S) 
 Nordisk Ministerråd for Uddannelse og Forskning (MR-U)

Medlemmer

Sekretariat og budget 
NMR’s sekretariat ligger i København og har ca. 100 ansatte, det ledes af en generalsekretær. Udgifterne til Nordisk Ministerråd fordeles mellem de nordiske lande i forhold til landenes bruttonationalprodukt. Budgettet er på ca. 910 millioner danske kroner (2010).

Generalsekretærer 
 1972-1973: Gudmund Saxrud, Norge
 1973-1978: Olli Bergman, Finland
 1978-1982: Hans Kühne, Danmark
 1982-1985: Ragnar Sohlman, Sverige
 1985-1992: Fridtjov Clemet, Norge
 1992-1996: Pär Stenbäck, Finland
 1996-2002: Søren Christensen, Danmark
 2003-2006: Per Unckel, Sverige
 2007-2013: Halldór Ásgrímsson, Island
 2013-2019: Dagfinn Høybråten, Norge
 2019-2022: Paula Lehtomäki, Finland
 Fra 2023: Karen Ellemann, Danmark

Institutioner, fonde og kontorer 
Nordisk Ministerråds finansierer helt eller delvist en række institutioner, fonde, kontorer og informationstjenester:

Institutioner 
 Nordisk Energiforskning 
 Nordregio 
 NordForsk
 Nordisk InnovationsCenter (sammenlægning af Nordisk Industrifond og NordTest)
 Nordisk Institut for Odontologiske Materialer
 Nordisk Journalistcenter
 Nordisk Kunstnercenter 
 Nordisk Uddannelsescenter for personale for døvblinde
 Nordisk Genbank
 Nordisk højskole for folkesundhedsvidenskab
 Nordisk institut for kundskab om køn
 Den nordiske institution for videreuddannelse inden for arbejdsmiljøområdet
 Det Nordiske Nævn for Alkohol- og narkotikaforskning 
 Nordisk Projekteksportfond
 Nordisk samarbejdsorgan for handikapspørgsmål
 Nordisk uddannelsesprogram for udvikling af social service
 Nordisk informationscenter for medie- og kommunikationsforskning
 Nordisk institut for Samtidskunst
 Nordisk Center for Scenekunst
 Nordisk Institut for Teoretisk Fysik
 Nordens Hus i Reykjavík 
 Nordens Hus på Færøerne
 Nordens Institut i Finland
 Nordens Institut på Grønland 
 Nordens Institut på Åland

Fonde og støtteordninger 
 Nordisk Kulturfond
 Nordisk Film- og tv-fond
 Nordplus
 Stipendieprogrammer for Estland, Letland, Litauen og Nordvestrusland

Kontorer og informationstjenester 
Nordisk Ministerråd har en række informationskontorer i Norden. Uden for Norden har Nordisk Ministerråd informationskontorer i de Estland, Letland, Litauen, Sankt Petersborg, Kaliningrad og Sydslesvig (Nordisk Informationskontor i Sønderjylland). Nordisk Ministerråd driver desuden informationstjenesten Info Norden.

Se også 
 Den nordiske pasunion
 Foreningen NORDEN
 Nordisk Atlantsamarbejde
 Nordisk Råd

Noter

Eksterne henvisninger 
 www.norden.org
 Nordisk Ministerråds institutioner

 
Etableret i 1971